L 277/196
LT
Europos Sąjungos oficialusis leidinys
2022 10 27
(6)
Komisijos įgyvendinimo sprendimu (ES) 2018/820 (5) (jis baigė galioti 2020 m. sausio 1 d.)
Nyderlandams pagal Direktyvą 91/676/EEB suteiktas leidimas taikyti nukrypti leidžiančią nuostatą, kuriuo leista ūkiams, kurių bent 80 % sudaro ganyklos, naudoti tokį ganomų gyvulių mėšlo kiekį, iš kurio ūkiuose, kuriuose yra pietų ir centrinės dalies smėlingi dirvožemiai ir liosiniai dirvožemiai, į vieną hektarą per metus patektų ne daugiau kaip 230 kg azoto, o ūkiuose, kuriuose dirvožemiai kitokie, – ne daugiau kaip 250 kg azoto į vieną hektarą per metus.
2019 m. nukrypti leidžianti nuostata taikyta 18 818 ūkių, o tai atitinka 44,7 % visų žemės ūkio naudmenų Nyderlanduose;
(7)
Komisijos įgyvendinimo sprendimu (ES) 2020/1073 (6) (jis baigė galioti 2021 m. gruodžio 31 d.)
Nyderlandams suteiktas leidimas taikyti nukrypti leidžiančią nuostatą, kuriuo leista ūkiams, kurių bent 80 % sudaro ganyklos, naudoti tokį ganomų gyvulių mėšlo kiekį, iš kurio ūkiuose, kuriuose yra pietų ir centrinės dalies smėlingi dirvožemiai ir liosiniai dirvožemiai, į vieną hektarą per metus patektų ne daugiau kaip 230 kg azoto, o ūkiuose, kuriuose dirvožemiai kitokie, – ne daugiau kaip 250 kg azoto į vieną hektarą per metus.
To įgyvendinimo sprendimo trukmė buvo apribota iki dvejų metų, kad Nyderlandai galėtų visapusiškai įgyvendinti sustiprintą vykdymo užtikrinimo strategiją, kuria siekiama užkirsti kelią sukčiavimui įgyvendinant mėšlo politiką.
Be to, buvo įtrauktos papildomos sąlygos: užtikrinti, kad gyvulių kiekis nepadidėtų ir būtų sumažintas tręšiant mėšlu išmetamas amoniako kiekis;
(8)
2022 m. vasario 25 d.
Nyderlandai paprašė leidimo taikyti naują nukrypti leidžiančią nuostatą pagal Direktyvos 91/676/EEB III priedo 2 dalies trečią pastraipą;
(9)
Nyderlandų pagal Direktyvos 91/676/EEB 10 straipsnį pateikti duomenys (7) rodo, kad 2016–2019 m. laikotarpiu maždaug 14 % Nyderlandų požeminio vandens stebėjimo stočių vidutinė nitratų koncentracija buvo didesnė negu 50 mg/l, 5 % iš tų stebėjimo stočių – 40–50 mg/l, o 73 % – mažesnė negu 25 mg/l.
Duomenys taip pat rodo, kad 2016–2019 m. laikotarpiu 99 % Nyderlandų paviršinio vandens stebėjimo stočių vidutinė nitratų koncentracija buvo mažesnė negu 50 mg/l, o 96 % iš tų stebėjimo stočių – mažesnė negu 25 mg/l.
Nepaisant to, 2016–2019 m. ataskaitiniu laikotarpiu 58 % gėlo vandens buvo eutrofinis, o 10 % – galintis tapti eutrofiniu, jeigu nebūtų imtasi priemonių;
(10)
šie duomenys, paskelbti Ataskaitoje dėl Direktyvos 91/676/EEB 10 straipsnio (8), taip pat atskleidė ryškių skirtumų tarp Nyderlandų provincijų ir kad taršos nitratais dėl nitratų koncentracijos požeminiame vandenyje ir eutrofikacijos židiniai aptinkami keliose Nyderlandų provincijose.
Limburge 36 % požeminio vandens stočių vidutinė nitratų koncentracija viršija 50 mg/l, 22 % matyti neigiamos tendencijos, 74 % paviršinio vandens yra eutrofinis, o 16 % gali tapti eutrofiniu, jeigu nebus imtasi priemonių.
Šiaurės Brabanto regione 26 % požeminio vandens stočių vidutinė nitratų koncentracija viršija 50 mg/l, 20 % matyti neigiamos tendencijos, 68 % paviršinio vandens yra eutrofinis, o 7 % gali tapti eutrofiniu, jei nebus imtasi priemonių.
Zelandijoje 14 % požeminio vandens stočių vidutinė nitratų koncentracija viršija 50 mg/l, 47 % matyti neigiamos tendencijos, 80 % paviršinio vandens yra eutrofinis, o 11 % gali tapti eutrofiniu, jeigu nebus imtasi priemonių.
Pietų Olandijoje 54 % paviršinio vandens yra eutrofinis ir 17 % gali tapti eutrofiniu, jei nebus imtasi priemonių.
Šiaurės Olandijoje 61 % paviršinio vandens yra eutrofinis ir 19 % gali tapti eutrofiniu, jei nebus imtasi priemonių.
Utrechte 24 % požeminio vandens stočių nitratų koncentracijos tendencijos yra neigiamos, 43 % paviršinio vandens yra eutrofinis, o 10 % gali tapti eutrofiniu, jeigu nebus imtasi priemonių.
Gelderlande 10 % požeminio vandens stočių vidutinė nitratų koncentracija viršija 50 mg/l, o 15 % matyti neigiamos tendencijos.
Overeiselyje 18 % požeminio vandens stočių vidutinė nitratų koncentracija viršija 50 mg/l, 19 % matyti neigiamos tendencijos, 67 % paviršinio vandens yra eutrofinis, o 4 % gali tapti eutrofiniu, jei nebus imtasi priemonių.
Drentėje 15 % požeminio vandens stočių vidutinė nitratų koncentracija viršija 50 mg/l, 65 % paviršinio vandens yra eutrofinis, o 9 % gali tapti eutrofiniu, jei nebus imtasi priemonių.
Fryzijoje 23 % požeminio vandens stočių nitratų koncentracijos tendencijos yra neigiamos, o 85 % paviršinio vandens yra eutrofinis.
Groningene 52 % paviršinio vandens yra eutrofinis ir 11 % gali tapti eutrofiniu, jei nebus imtasi priemonių.
Flevolande 33 % paviršinio vandens yra eutrofinis;
(5) 2018 m. gegužės 31 d.
Komisijos įgyvendinimo sprendimas (ES) 2018/820, kuriuo suteikiamas Nyderlandų prašomas leidimas taikyti nukrypti leidžiančią nuostatą pagal Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių (OL L 137, 2018 6 4, p. 27).
(6) 2020 m. liepos 17 d.
Komisijos įgyvendinimo sprendimas (ES) 2020/1073, kuriuo leidžiama taikyti Nyderlandų pagal Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių prašomą nukrypti leidžiančią nuostatą (OL L 234, 2020 7 21, p. 20).
(7) COM(2021) 1000 ir SWD(2021) 1001 28 dalis.
(8) COM(2021) 1000 ir SWD(2021) 1001 28 dalis.